Psalam (Šarić) 87.
Psalam sinova Korahovih; pjesma.

1Njegov je temelj na gorama svetim. 

2To ljubi Gospod: vrata Siona više nego sve stanove Jakovljeve. 

3Slavno se govori o tebi, grade Božji: 

4"Rahab i Babilon nazivam svojim priznavateljima; gle, Filisteja i Tir i Kuš: 'Ovaj se je rodio tamo', 

5O Sionu će se govoriti, taj se je i taj rodio tamo; on sam, Svevišnji, utemeljio ga je." 

6Gospod broji, kad upisuje i narode: "Ovaj se je rodio tamo". 

7A oni igraju i pjevaju: "U tebi su svi izvori moji." 

Psalmi (Šarić)